**Službene novine Federacije BiH, broj 34/24**

Na osnovu člana 78. stav (2) Zakona o zaštiti okoliša ("Službene novine Federacije BiH", broj 15/21), federalna ministrica okoliša i turizma donosi

**PRAVILNIK**   
  
  
**O IZMJENI PRAVILNIKA O UTVRĐIVANJU USLOVA I KRITERIJA ZA STAVLJANJE NA LISTU STRUČNJAKA KOJI MOGU BITI IMENOVANI U STRUČNE KOMISIJE ZA OCJENU STUDIJA UTICAJA NA OKOLIŠ**

**Član 1.**

(1) U članu 1. alineja 4. Pravilnika o utvrđivanju uslova i kriterija za stavljanje na listu stručnjaka koji mogu biti imenovani u stručne komisije za ocjenu studija uticaja na okoliš ("Službene novine Federacije BiH", broj 63/21) (u daljem tekstu Pravilnik), briše se.   
  
(2) U članu (7) u stavu (1) iza alineje q) dodaje se nova alineja r) koja glasi "Oblast hidrologije".

**Član 2.**   
**(Prelazne i završne odredbe)**

(1) Lista stručnjaka koji mogu biti imenovani u stručnu komisiju za ocjenu studija o procjeni uticaja na okoliš za pogone za proizvodnju hidroelektrične energije utvrđena na osnovu Pravilnika o načinu formiranja i rada stručnih komisija za ocjenu studija uticaja na okoliš u postupku izdavanja okolinske dozvole za pogone za proizvodnju hidroelektrične energije ("Službene novine Federacije BiH", broj 9/21) ostaje na snazi do ažuriranja liste stručnjaka u skladu sa Pravilnikom.   
  
(2) Stupanjem na snagu ovog pravilnika prestaje važiti Pravilnik o načinu formiranja i rada stručnih komisija za ocjenu studija uticaja na okoliš u postupku izdavanja okolinske dozvole za pogone za proizvodnju hidroelektrične energije ("Službene novine Federacije BiH", broj 9/21).

**Član 3.**   
**(Stupanje na snagu)**

Ovaj Pravilnik stupa na snagu narednog dana od dana objavljivanja u "Službenim novinama Federacije BiH".

Ovaj Pravilnik stupa na snagu narednog dana od dana objavljivanja u "Službenim novinama Federacije BiH".  
Broj 05/1-02-19-4-187/24  
30. aprila 2024. godine  
Sarajevo

Ministrica  
Dr. sc. **Nasiha Pozder**, s. r.